PLANB ตั้งบ.ย่อย “แพลน บี ออนไลน์” หวังรองรับการวางแผนเดินทางรถสาธารณะ
PLANB ตั้งบ.ย่อย “แพลน บี ออนไลน์” ลุยธุรกิจสร้างแอพพลิเคชั่นบนมือถือ หวังรองรับการวางแผนเดินทางรถสาธารณะ
25 ม.ค. 2560

บริษัท แพลน บี มีเดีย จำกัด (มหาชน) หรือ PLANB ระบุว่า บริษัทจะจัดตั้งบริษัทย่อย ภายใต้ชื่อบริษัท แพลน บี ออนไลน์ จำกัด ภายในเดือนม.ค. เพื่อดำเนินธุรกิจในการสร้างซอร์ฟแวร์ ซึ่งเป็นการสร้างแอพพลิเคชั่น บนโทรศัพท์เคลื่อนที่ เพื่อให้ผู้ใช้งานสามารถวางแผนการเดินทาง (Trip plan) โดยมุ่งเน้นไปยังการเดินทางของผู้ให้บริการขนส่งสาธารณะ (Public Transportation) เช่น รถประจำทาง รถไฟฟ้า รถแท็กซี่ รถยนต์ส่วนบุคคลที่ให้บริการสาธารณะ มอเตอร์ไซด์รับจ้าง
สำหรับบริษัทย่อยแห่งใหม่ จะมีทุนจดทะเบียน 5 ล้านบาท บริษัทถือหุ้น 100% โดยเงินลงทุนจะมาจากเงินทุนหมุนเวียนของบริษัท
ทั้งนี้ การดำเนินการดังกล่าวสืบเนื่องจากที่ประชุมคณะกรรมการบริษัทเมื่อวันที่ 15 ธ.ค.59 อนุมัติการจัดตั้งบริษัทย่อยแห่งใหม่ แบบมีเงื่อนไขเมื่อโครงการได้รับการส่งเสริมการลงทุนจากคณะกรรมการส่งเสริมการลงทุน (บีโอไอ) ซึ่งขณะนี้โครงการได้รับอนุมัติส่งเสริมลงทุนจากบีโอไอแล้วเมื่อวันที่ 27 ธ.ค.59